Saulius Mykolaitis

Saulius Mykolaitis (1966 m. sausio 15 d. Ramygaloje – 2006 m. vasario 18 d. Vilniuje) – lietuvių aktorius, režisierius, dainų autorius ir dainuojamosios poezijos kūrėjas, atlikėjas.

 Biografija 
Saulius Mykolaitis dar vaikystėje neteko tėvų, jį užaugino vyresnieji broliai. Pirmąją gitarą Mykolaitis gavo būdamas pradinukas kaip dovaną po apendicito operacijos. Rimtai pradėjo groti septintoje klasėje, kai buvo pakviestas į Ramygalos vidurinės mokyklos estradinį ansamblį – per pasirodymus jaunesnieji nariai grodavo „Hiperbolės“ dainas. Vėliau Mykolaitis ėmėsi rašyti ir pats. Dainuoti ir groti ypač įkvėpė tuomet labai populiarus Vytautas Kernagis. 1984 m. Mykolaitis pats pasirengė ir tapo Dainų dainelės laureatu (laidos įrašas prarastas per Sausio 13 ).

Baigęs mokyklą, Mykolaitis įstojo į parengiamąjį vokalo kursą pas Eduardą Kaniavą. Vėliau išėjo į kariuomenę, o grįžus nebebuvo galimybės mokytis pas tą patį dėstytoją. Mykolaitis pasirinko teatrą, kur taip pat galėjo dainuoti. 1988–1992 m. studijavo aktorinį meistriškumą Lietuvos valstybinėje konservatorijoje (Lietuvos muzikos akademijoje), kurso vadovė Dalia Tamulevičiūtė. 1995–1996 m. įgijo magistro laipsnį (dramos režisieriaus kvalifikacija).

1992–1994 m. dirbo Valstybiniame Vilniaus mažajame teatre, 1994–2006 m. buvo Lietuvos nacionalinio dramos teatro aktorius. Nuo 2000 m. pats režisavo spektaklius, pirmasis – „Stop mašina“ pagal Daniilo Kharmso gyvenimą ir kūrybą. Spektaklyje Mykolaitis taip pat atliko pagrindinį vaidmenį.

2002 m. Gedimino Storpirščio pakviestas dalyvauti Dainuojamosios poezijos svetainėje Vilniaus Mokytojų namuose, vėliau pasirodė ir kituose bardų koncertuose, bei rengdavo solo pasirodymus. Debiutinis albumas „Nieko nepasakyta“ buvo pristatytas 2005 m. rugsėjį koncertais Vilniuje, Alytuje, Šiauliuose, Panevėžyje.

Saulius Mykolaitis nusižudė 2006 m. vasario 18 d.

 Darbai 

 Teatras 
Per 15 metų sukūrė nemažai vaidmenų Vilniaus valstybiniame mažajame teatre, Lietuvos nacionaliniame dramos teatre, Oskaro Koršunovo teatre.

Sauliaus Mykolaičio režisuoti spektakliai:
 Daniil Kharms „Stop mašina“ (LNDT, 2000 m.) Teatroteka
 Antonas Čechovas „Ivanovas“ (LNDT, 2002 m.) Teatroteka
 Aleksanderis Milnas „Mikė Pūkuotukas“ (Keistuolių teatras, 2002 m.) KT puslapis
 Jevgenijus Griškovecas „Miestas“ (Oskaro Koršunovo teatras, 2005 m.) OKT puslapis
 Antuanas de Sent Egziuperi „Mažasis princas“ (LNDT, 2006 m.) Teatroteka

 Kinas ir televizija 
 Tomas. Gedimino 11, televizijos serialas, rež. Raimundas Banionis (2001 m.)
 Antanas. Prokurorai, televizijos serialo serija, rež. Raimundas Banionis (2003 m.)
 Vienui vieni, filmas, rež. Jonas Vaitkus (2004 m.)
 Dievų miškas, filmas, rež. Algimantas Puipa (2005 m.)
 Simas. Anastasija, filmas, rež. Maris Martinsons (2006 m.)

 Muzika 

Išleisti šeši albumai (penki iš jų – po mirties):
 Nieko nepasakyta (2005 m.)
 Nupiešti pasaulį (2006 m.)
 Debesys (2007 m.)
 Balta Diena (2016 m.)
 Kelio Pradžia (2018 m.)
 Mykolaitis (2021 m.)

Nuo 2007 m. už ryškiausią dainuojamosios poezijos debiutą teikiama Sauliaus Mykolaičio vardo premija.

Radijas
Lietuvos Radijo įrašai.

Vaikams:
 Kazys Boruta „Gyvulių kalba”
 Kazys Boruta „Nykštukas – paukščių karaliukas“
 Juozas Marcinkevičius „Nuotykiai Melagių saloje“ I dalis (Arba čia) – II dalis (Arba čia)
 Ramutė Skučaitė „Kai pabunda dainelės“ (1997) I dalis – II dalis

Knygų ištraukos:
 Patricija Danker „Haliucinuojantis Fuko”  I dalis – II dalis – III dalis – IV dalis – V dalis
 Max Frisch „Ripas van Vinklis“ (1992)
 Eugene Ionesco „Vienišius”
 Grigorijus Kanovičius „Mirtis per pertrauką” I dalis (Arba čia) – II dalis (Arba čia)

Radijo teatras:
 Antonas Čechovas „Vaistai nuo girtavimo, arba aktoriaus mirtis”
 Herkus Kunčius „Euforinė savaitgalio karuselė” (1999) (Arba čia)
 Sigitas Parulskis „Nenoriu susipažinti“ (2005)

 Šaltiniai 

 Nuorodos 

 Sauliaus Mykolaičio vaidmenys
 Sauliaus Mykolaičio atminimo puslapis Facebook
 Sauliaus Mykolaičio IMDB puslapis
 Sauliaus Mykolaičio Discogs puslapis
 Sauliaus Mykolaičio fanų Myspace puslapis

 Video 
 Kūrybos metas. Ginkluota sraigė. S. Mykolaitis – LRT
 Legendos. Apie Saulių Mykolaitį – LRT
 „Aštuntoji diena“ pristatymas, groja Mykolaitis – youtube
 „Roberto Zucco“ 1996 m. iš ciklo „Repeticija teatro pulsas“ – youtube
 OKT įrašai – dailymotion

 Straipsniai 
 Literatūra ir menas, L. Blynaitė, NEMATOMAS TARP MATOMŲ. Aktoriaus Sauliaus Mykolaičio portreto fragmentai – 2002-08-30
 7md, E. Koršunovas, „Miestas“ kaip dienoraštis – 2005-02-18
 bernardinai.lt, G. Kajėnas, Saulius Mykolaitis: Tiesiog būti savo vietoje – 2005-09-09
 7md, Turi pasilikti sau žmogus. Aktoriui ir režisieriui Sauliui Mykolaičiui (1966-2006) atminti –  2006-03-03

Kategorija:Lietuvos aktoriai
Kategorija:Lietuvos režisieriai
Kategorija:Lietuvos bardai
Kategorija:Lietuvos dainų autoriai